ગુજરાતમાં તમે ગમે તે સ્થળે જાઓ તમને એક સારી માર્ગ વ્યવસ્થા મળી જશે. એ જ બાબતને ધ્યાનમાં રાખીને આજે અમે અહીં ગુજરાતમાં ફેલાયેલા સૌથી લાંબા રાજ્ય માર્ગો અંગે વાત કરી રહ્યાં છીએ. ગુજરાતમાંથી નેશનલ હાઇવે પસાર થાય છે, ઉપરાંત રાજ્ય હાઇવે, જિલ્લા હાઇવે અને ગ્રામિણ રોડનું સારી રીતે નિર્માણ કરવામાં આવેલું છે. રાજ્યમાં અંદાજે 300 જેટલા સ્ટેટ હાઇવે હશે, જે 19,761 કિ.મી અને 13 નેશનલ હાઇવે અંદાજે 3245 કિ.મીના અંતરને કવર કરે છે.